ไทยติด “โควิด” เพิ่ม 2 ราย กลับจาก “ซาอุฯ-เนเธอร์แลนด์” ป่วยสะสม 3,121 คน ไร้เสียชีวิต
ไทยติด "โควิด" เพิ่ม 2 ราย กลับจาก "ซาอุฯ-เนเธอร์แลนด์" ป่วยสะสม 3,121 คน ไร้เสียชีวิต
ไทยติด "โควิด" เพิ่ม 2 ราย กลับจาก "ซาอุฯ-เนเธอร์แลนด์" ป่วยสะสม 3,121 คน ไร้เสียชีวิต
9 มิ.ย. 2563

พญ.พรรณประภา ยงค์ตระกูล ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 9 มิ.ย.63 เมื่อเวลา 11.30 น.ที่ผ่านมา ที่สำนักงานปลัดกระทรวงสาธารณสุข
โดยระบุว่า พบผู้ติดเชื้อโควิด-19 เพิ่ม 2 ราย ยอดผู้ป่วยสะสม 3,121 ราย รักษาหายเพิ่ม 1 ราย รักษาหายแล้ว 2,973 ราย ยังรักษาอยู่ 90 ราย ไม่มีผู้เสียชีวิต ยอดผู้เสียชีวิตคงที่ 58 ราย
สำหรับผู้ติดเชื้อโควิด-19 ทั้ง 2 ราย เป็นผู้ที่เดินทางกลับจากต่างประเทศ เข้าพักยังสถานที่ที่รัฐจัดให้ หรือ State Quarantine โดย 1 ราย เป็น นักศึกษาชาย อายุ 22 ปี เดินทางกลับจากซาอุดิอาระเบีย วันที่ 25 พ.ค. และตรวจหาเชื้อครั้งที่ 1 ผลการตรวจไม่พบเชื้อ ตรวจครั้งที่ 2 วันที่ 7 มิ.ย. พบเชื้อ และเข้ารับการรักษาที่รพ.ยะรัง จ.ปัตตานี
อีกรายเป็นเพศหญิง อายุ 31 ปี อาชีพพนักงานบริษัท เดินทางกลับจากเนเธอร์แลนด์ ถึงไทย วันที่ 3 มิ.ย. เข้าพัก Satete Quarantine ที่กรุงเทพฯ ตรวจหาเชื้อครั้งแรก วันที่ 3 มิ.ย. ผลเป็นบวกแต่ไม่ชัดเจน เข้ารับการรักษาที่ รพ.นพรัตน์ กทม. วันที่ 8 มิ.ย. เก็บตัวอย่างส่งตรวจซ้ำ ผลตรวจพบเชื้อ